Document ID: /roh_data/filtered/fineweb-2-filterrobots_roh.jsonl.gz/72945

Ils giubilars Medelins igl onn 2019
Ils giubilars Medelins igl onn 2019
Las giubilaras ed ils giubilars
Davon da seniester: Josefina Derungs-Deflorin, Zita Flepp, Giuseppa Lutz-Camenisch e Felix Venzin
Davos da seniester: Johanna Hosang-Giger, Eduard Lutz-Manetsch,
Rosa Bundi-Hölzl e Culastia Flepp-Venzin
L'emprema dumengia el meins matg, d'aura plitost brutta, ein las giubilaras e giubilars che festiveschan il 2019 in anniversari rodund, vegni envidai per festivar e schar puppergnar a lur festivitad. Tochen igl onn 2017 veva la Societad da musica envidau mintgamai ad in inscunter pils giubilars da 75 onns e mintga 5 onns ensi. Cunquei che la Societad da musica ei vegnida sligiada si igl onn vargau hai dau neginas festivitads igl onn 2018. Uonn han denton l'Uniun da dunnas ensemen cul Chor mischedau surpriu l'organisaziun da quella fiasta. Gie, ei muncava enzatgei cu quella fiasta ei buca vegnida presentada avon in onn. Ils organisaturs han pinau tier ina sala festiva en scola a Curaglia. Buca tuttas giubilaras e giubilars ein stai presents. Per quels ch'ein denton stai en sala eis ei stau in bi e commuentont inscunter. Els tuts ch'ein aunc oz en nossa pintga vischnaunca persunalitats singularas ed appreziadas. Entgins d'els ein secasai en casa da tgira ed en vitgs vischinonts. Mo els ein e restan Medelins cun tgierp ed olma e quei per l'entira veta. Quei inscunter e quell'occasiun duei esser in engraziament per tut quei ch'els han prestau per nossa pintga cumminonza Medelina.
il Chor mischedau conta bialas canzuns pils giubilars e dat aschia alla fiasta ina tempra tut speciala. Ina buna cuntinuaziun suenter las fiastas cun la musica dils davos onns.
Alla fin survegn mintga giubilara e giubilar in bien glas mèl d'aviuls ord la val Medel sco pign present. Ina biala fiasta per nossas vischinas e vischins ei gartegiada.
L’istorgia dal chantun Grischun...